Εκτός ΝΔ αναμένεται να θέσει εαυτόν ο δήμαρχος Πειραιά, <b>Βασίλης Μιχαλολιάκος</b>, στις 31 Μαρτίου σε απολογισμό που θα κάνει σε εκδήλωση στον <b>ΟΛΠ</b>, ενώ αναμένεται να ανακοινώσει και επίσημα την υποψηφιότητά του για το Δήμο Πειραιά.

Σύμφωνα με πληροφορίες του <b>aftodioikisi.gr</b>, με αυτό τον τρόπο ο δήμαρχος θα κάνει πρώτος την αρχή ώστε όλοι οι υποψήφιοι δημοτικοί σύμβουλοι της παράταξής του να παραδώσουν τις κομματικές τους ταυτότητες και να κατέλθουν ως ανεξάρτητοι τόσο ως προς την ουσία όσο και ως προς το τυπικό της υπόθεσης.

Άλλωστε, σύμφωνα πάντα με τις ίδιες πληροφορίες, η παράδοση της κομματικής ταυτότητας θα είναι απαραίτητη προϋπόθεση προκειμένου παλιοί και νέοι να συμμετέχουν στην παράταξη «<b>Μας ενώνει ο Πειραιάς</b>».

Συνομιλητές του δημάρχου Πειραιά, τονίζουν αφενός ότι «ούτως ή άλλως είναι εδώ και χρόνια ανενεργός» και αφετέρου ότι «το μόνο που τον ενδιαφέρει είναι η αυτοδιοίκηση και η πόλη του, ο Πειραιάς».