<a href="http://www.ekloges.tv/wp-content/uploads/2014/03/tsipras7-620x380.jpg"><img class="size-medium wp-image-98 aligncenter" alt="tsipras7-620x380" src="http://www.ekloges.tv/wp-content/uploads/2014/03/tsipras7-620x380-300x183.jpg" width="300" height="183" /></a>

Σφοδρή επίθεση εξαπέλυσε ο πρόεδρος του ΣΥΡΙΖΑ, Αλέξης Τσίπρας, προς την κυβέρνηση, μέσω συνέντευξης που παραχώρησε στην εφημερίδα Real News, κάνοντας λόγο για «πλεόνασμα θράσους» και για «στημένη θεατρική έξοδο» στις αγορές,

«Στις 22 Απριλίου η Eurostat θα ανακοινώσει ότι υπάρχει ένα μικρό πλεόνασμα. Θα είναι μία πολιτική απόφαση, προεκλογικού χαρακτήρα. Στις αρχές Μαΐου προετοιμάζουν μία στημένη έξοδο στις αγορές. Έχει ήδη βρεθεί ο πρόθυμος οίκος που κατέχει ελληνικά ομόλογα», λέει χαρακτηριστικά σε συνέντευξή του, κάνοντας λόγο για στημένο παιχνίδι εκ μέρους της κυβέρνησης.

Στη συνέντευξη του αναφέρεται και στο Ποτάμι του Σταύρου Θεοδωράκη, λέγοντας ότι «για την ώρα δεν βλέπω ποτάμι. Βλέπω ένα ποτάμι προπαγάνδας», ενώ για το ΠΑΣΟΚ υποστηρίζει ότι «είναι συνιστώσα της Νέας Δημοκρατίας του Σαμαρά», σχολιάζοντας πως «η ΝΔ του Κώστα Καραμανλή δεν έχει καμία απολύτως σχέση με το ακροδεξιό περιβάλλον Σαμαρά που λύνει και δένει σήμερα».

«Για γέλια ή για κλάματα το παραλήρημα του Τσίπρα»

Τη συνέντευξη του Αλέξη Τσίπρα αλλά και τις χθεσινές ομιλίες του ΣΥΡΙΖΑ στη Θράκη, σχολίασε ο Σίμος Κεδίκογλου λέγοντας χαρακτηριστικά πως «δεν ξέρουμε πια εάν αυτό το παραλήρημα του κ. Τσίπρα είναι για γέλια ή για κλάματα…».

«Χθες ο κ. Τσίπρας καθύβρισε τον Πρωθυπουργό. Σήμερα μας “αποκάλυψε” ότι η κυβέρνηση θα βγει να δανειστεί εξαπατώντας τις διεθνείς αγορές με στημένους μηχανισμούς! Δεν ξέρουμε πια εάν αυτό το παραλήρημα του κ. Τσίπρα είναι για γέλια ή για κλάματα…», είναι ολόκληρη η απάντηση Κεδίκογλου.